钦定古今图书集成/历象汇编/岁功典/第059卷 > 长信秋词五首 前人
## 钦定古今图书集成/历象汇编/岁功典/第059卷 > 长信秋词五首 前人

金井梧桐秋叶黄，珠帘不卷夜来霜。熏笼玉枕无颜
色，卧听“南宫清漏长。”

高殿秋砧响夜阑，霜深犹忆御衣寒。银灯青琐裁缝
歇，还向金城明主看。

奉帚平明金殿开，且将团扇暂裴回。玉颜不及寒鸦
色，犹带朝阳日影来。

真成薄命久寻思，梦见君王觉后疑。火照西宫知夜
饮，分明复道奉恩时。

长信宫中秋月明，昭阳殿下𢭏衣声。白露堂中细草
迹，红罗帐里不胜情。